Setelah baginda mendengar khabar warta orang mengatakan Maharaja Mara Karmah sudah datang mendapatkan ayahnya ke negeri Puspa Sari di negeri Palinggam Cahaya itu, dan ia beristerikan anak raja jin, yang bernama Maharaja Mali Kisyna, terlalu besar kerajaan Baginda itu, maka Baginda itu adalah beranak dua orang yang tua perempuan, bernama tuan Puteri Cahaya Khairani, ialah yang dilarikan oleh raksasa itu.